**PREVERJANJE – vrednotenjski spis, 20. 4. 2020 Ime in priimek:**

**Nekaj splošnih navodil:**

- Za učence z dodatno strokovno pomočjo sem pripravila posebej dokument in ga poslala posebej po el. pošti. Preverite tam, ostali pa nadaljujte z branjem spodaj.

- Časa za pisanje si daj približno 45 minut.

- Bodi »fer«. Ne pomagaj si z zapiski iz zvezka. Ne kliči sošolca/sošolke in ga ne sprašuj, kaj je on/ona napisal/-a. Ne sprašuj družinskih članov. Piši spis tako, kot bi ga pisali v šoli, samostojno.

- Med pisanjem spisa dokument večkrat shrani, da bo tvoj zapis ohranjen.

- Zaradi načina popravljanja je zaželeno, da spis napišeš v Wordu. Če pa misliš, da ti bo to vzelo preveč časa, ga napiši čitljivo na roke in potem vsako stran posebej fotografiraj ter pošlji slike.

- Spis mi OBVEZNO pošlji danes, 20. 4., do 12. ure po el. pošti.

**Navodila za spis so na novi strani**

**Navodila za spis**

**OTROŠTVO NI VEDNO SREČNO**

|  |
| --- |
| **Ognjeni petelin odnesel varen dom***Ljubljana, 1. 5. 2019* – Hrenovi družini je delno zidana, delno lesena stara hiša pogorela do tal. Kot kaže, se je vnela slama, ki so jo imeli zloženo blizu dimnika. Marka, fantiča, ki hodi v deveti razred in bo šel jeseni v strojno šolo, je požar najbolj prizadel. »Zelo je bil žalosten, saj so v požaru zgorele vse njegove knjige, ki jih je hranil na svoji knjižni polici,« pove njegova mama. »Zelo rad bere, nekatere knjige celo večkrat. Tudi nekaj svojih pesmi je imel napisanih, pa jih zdaj ni več.« |

**Na podlagi poznavanja vsebine obravnavanih besedil Tržačan, Mačkova očeta in Otroci, čigavi ste? ter zgornjega odlomka napiši spis *Otroštvo ni vedno srečno*, v katerega vključi naslednjo vsebino:**

**V uvodu** zapiši in razloži svojo misel o tem, kakšna je usoda otrok, ki nimajo brezskrbnega otroštva in so zaradi različnih okoliščin prisiljeni živeti življenje, ki si ga ne zaslužijo.

**V jedru** se naveži na obravnavani besedili Tržačan in Otroci, čigavi ste? ter primerjaj ravnanje Vrbarjevega Matevža do Tomažka in Jelševca do svojih otrok tako, da predstaviš 2 razliki in 2 podobnosti.

Dodaj svoj pogled na to, kako se lahko odnos med otroki in starši razvija, ko tudi otroci odrastejo. Ob tem se naveži tudi na besedilo Mačkova očeta in navedi 2 primera, ki kažeta skrhane odnose v širši družini Mačkovih.

Ob zgornjem odlomku razmisli in zapiši 3 primere nesreč, ki jih lahko doživijo otroci, čeprav živijo v ljubečih družinah.

**V zaključku** se opredeli do tega, ali je pomembno vprašanje, čigavi so otroci. Ali so otroci lastnina staršev? Utemelji.

Pri pisanju bodi pozoren na ustrezno zgradbo (uvod, jedro, zaključek), besedilo smiselno razčleni (odstavki), upoštevaj načela dobrega sloga ter pravopisno in slovnično pravilnost.